สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 6 ตุลาคม พ.ศ. 2558 ดัชนีหุ้นไทยปิดตลาด 1,363.17 จุด บวก 16.82 จุด มูลค่าซื้อขาย 36,488 ล้านบาทหลังได้รับแรงซื้อจากหุ้นขนาดใหญ่ทั้ง “พลังงาน-ปิโตรเคมี” รวมถึงหุ้น Domestic Plays วันนี้มีโอกาสปรับขึ้น กรอบแนวรับ 1,372 จุด และแนวต้าน 1,357 จุด
6 ต.ค. 2558

หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 6 ตุลาคม พ.ศ. 2558 ดัชนีหุ้นไทยปิดตลาด 1,363.17 จุด บวก 16.82 จุด มูลค่าซื้อขาย 36,488 ล้านบาทหลังได้รับแรงซื้อจากหุ้นขนาดใหญ่ทั้ง “พลังงาน-ปิโตรเคมี”  รวมถึงหุ้น Domestic Plays วันนี้มีโอกาสปรับขึ้น กรอบแนวรับ 1,372 จุด และแนวต้าน 1,357 จุด
****จุดยืนชัดเจนและกล้าหาญมาก “สมภพ กีระสุนทรพงษ์” กรรมการผู้อำนวยการ บล.ฟินันเซีย ไซรัส ประกาศ “ไม่เห็นด้วย” กับกรณีก.ล.ต.จะทบทวนเกณฑ์ปรับกรอบราคาสูงสุด (ซิลลิ่ง) และต่ำสุดระหว่างวัน (ฟลอร์) ของหุ้นไอพีโอ ที่ซื้อขายเป็นวันแรก ให้ลดลงจากเดิมมีกรอบ 200% เพราะปัจจุบันมีเกณฑ์ที่ควบคุมเพียงพอแล้ว ควรปล่อยให้ราคาเป็นไปตามกลไกตลาด ขณะเดียวกันอยากให้ปรับปรุงเรื่องเกณฑ์ที่มีอยู่ให้ใช้ได้จริงอย่างมีประสิทธิภาพมากกว่า…แหม๊..ต้องยกนิ้วให้ “เฮียแกะ” กล้าจริงๆ…ไม่เหมือนบางโบรกเกอร์ที่ไม่มีดีลไอพีโอ..“แต่เสียงดัง” เกิดอาการ “ต่อมอิจฉาแตก” เรียงหน้าออกมาเชลียร์เชียร์ก.ล.ต.สุดลิ่ม..! เฮ้อ…นี่มันพวก “สุนัขในรางหญ้า” มั้ยละเนี่ย..!?
****หุ้น ADVANC และINTUCH ช่วงนี้งานเข้าเป็นชุดๆๆ ราคาร่วงหนัก ขานรับข่าวเชิงลบผู้บริหารทีโอที (บางคน) เกิดอาการงอแง..ไม่เห็นด้วยกับการจัดตั้งบริษัท ทาวเวอร์ คัมปานี จำกัด ลักษณะร่วมทุนระหว่างทีโอทีกับ ADVANC เพื่อให้บริการเช่าใช้โครงข่าย แต่ว่าต้องการให้ ADVANC โอนเสาที่ให้บริการโทรศัพท์เคลื่อนที่ระบบ 2G บนคลื่นย่าน 900 เมกะเฮิรตซ์ ทั้ง 13,198 เสา ให้ทีโอที หลังหมดสัญญา 30 ก.ย. 58…แต่ข่าวล่ามาเย็นๆ ผู้บริหารทีโอทีออกมาสยบข่าวลือ ระบุชัด มี 3 ทางเลือก 1)ร่วมทุนตั้งโฮลดิ้ง 2)ตั้งอินฟราฯฟันด์ 3)ทำสัญญาให้เช่าระยะยาว โอ้วแบบนี้หุ้นADVANC วันนี้เด้งชัวร์..?
****หุ้น NUSA ช่วงนี้ “กระเป๋าแห้ง” จึงต้องจัดสรรหุ้นเพิ่มทุนให้กับบุคคลจำนวนจำกัด (PP) ครั้งที่ 3 ราคาหุ้นละ 1.10 บาท ขายให้กับ “เสี่ยกึ้ง” เฉลิมชัย มหากิจศิริ ซีอีโอใหญ่บริษัท โทรีเซนไทย เอเยนซีส์ จำกัด (มหาชน) หรือTTA จำนวน 100 ล้านหุ้น และในนามบริษัท โทรีเซนไทย เอเยนซีส์ จำกัด (มหาชน) หรือ TTA จำนวน 200 ล้านหุ้น รวมเป็นทั้งสิ้น 330 ล้านบาท โอ้วๆๆๆ…แบบนี้ผู้ถือหุ้น NUSA กลายเป็น “หุ้นรวมดาว” ไปซะแล้วมิน่าละราคาวิ่งขานรับน่าดู..555
****หุ้นร้อนประจำวัน 5 ต.ค. 58 ที่มีราคาและมูลค่าซื้อขายปรับขึ้นแรงและอยู่ระหว่าง(Trading Alert List) และขยายช่วงดำเนินการ ได้แก่ บริษัท เอแคป แอ๊ดไวเซอรี่ จำกัด (มหาชน) หรือ ACAP ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่  06 ต.ค.-26 ต.ค. 58
****มาอีกแล้ว 17 ต.ค. 58 นี้ “ข่าวหุ้นธุรกิจร่วมกับไออาร์เน็ตเวิร์ค” เชิญร่วมสัมมนาภายใต้หัวข้อ “หุ้นมี Story..เล็กดี รสโต” งานนี้พบกับผู้บริหารของ ARROW-BIG-LIT-UREKA พร้อมด้วย “พีรเจต สุวรรณนภาศรี” นักลงทุนชื่อดังของไทย ดำเนินรายการโดย วิษณุ โชลิตกุล หัวหน้ากองบรรณาธิการ หนังสือพิมพ์ข่าวหุ้นธุรกิจ จัดขึ้นที่โรงแรมเอเชียกรุงเทพ เวลา 12.30-16.30 น. สำรองที่นั่ง..ได้ที่ 083-078-9175 (น้องปอ) และ 081-801-2619 (น้องบอย) ได้เลยครับ…งานนี้ฟรี 200 ที่นั่ง เท่านั้นครับ
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!